Πρωινό: Σερβίρεται σε μπουφέ στο Κεντρικό Εστιατόριο “Magnolia”.
Απολαύστε αμερικάνικο και ευρωπαϊκό πρωινό από τις 07.30 έως τις 10.00 κάθε πρωί. Γευστικές επιλογές σας περιμένουν, με παραδοσιακά Ελληνικά προϊόντα, γλυκά, πίτες, τυριά και αλλαντικά και πολλά άλλα. Από το Live Cooking spot του εστιατορίου μπορείτε να παραγγείλετε την ομελέτα της επιλογής σας. Είμαστε ιδιαίτερα περήφανοι που – έχοντας πιστοποιηθεί από το Ξενοδοχειακό Επιμελητήριο Ελλάδος για το “Ελληνικό Πρωινό” – προσφέρουμε στους επισκέπτες μας τοπικές λιχουδιές και γεύσεις της Ζακύνθου.
Ημιδιατροφή: το Βραδινό δείπνο περιλαμβάνεται στην τιμή για όσους έχουν επιλέξει το σχετικό πακέτο. Αν αλλάξετε γνώμη μπορείτε πάντα να το προσθέσετε κατά την διάρκεια της διαμονής σας (με σχετική χρέωση ανά άτομο, δεν περιλ. ποτά). Το βραδικό σερβίρεται σε μπουφέ στο Κεντρικό Εστιατόριο “Magnolia” μεταξύ 18.30 – 21.00 σε ένα χαλαρό και φιλικό περιβάλλον, είτε στον εσωτερικό κλιματιζόμενο χώρο της σάλας, είτε στο deck της βεράντας με θέα την πισίνα. Το μενού είναι βασισμένο στην Μεσογειακή, Ελληνική και Ζακυνθινή κουζίνα και επίσης οργανώνονται θεματικές βραδιές όπως Ιταλική, Ασιατική κ.α. Live show cooking, σαλάτες, ορεκτικά, ζεστά & κρύα πιάτα, κυρίως γεύματα και πεντανόστιμα γλυκά είναι στην διάθεσή σας. Μπορείτε να συνοδεύσετε το δείπνο σας με κρασιά από την εκλεπτυσμένη μας λίστα Ελλήνων παραγωγών.
A la carte δείπνο: απολαύστε Μεσογειακές γεύσεις από το a la carte menu του κεντρικού μας εστιατορίου, δίπλα στην πισίνα ή στο χώρο του roof top terrace του ξενοδοχείου μας. Οι chefs μας ετοιμάζουν για εσάς πεντανόστιμα πιάτα με υλικά υψηλής ποιότητας! Συνοδεύστε το δείπνο σας με το κρασί της επιλογής σας. Το δείπνο a la carte σερβίρεται 19.00 -21.00 κάθε βράδυ. Απαιτείται κράτηση τραπεζιού.
Παδικό Μενού: Στο Marelen προσέχουμε τους μικρούς μας φίλους. Γι’ αυτό, κατά την διάρκεια του βραδινού, θα βρείτε ειδικά διαμορφωμένο χώρο με γεύσεις και φαγητά για παιδιά.
Comfort food: το ανακαινισμένο Pool Bar βρίσκεται δίπλα στην κεντρική πισίνα και λειτουργεί καθημερινά 10.30 – 18.30. Μπορείτε να παραγγείλετε καφέ, ποτό, αναψυκτικά, παγωτά και φυσικά γευστικά πιάτα για το μεσημεριανό σας. Μπορείτε να παραγγείλετε ό,τι τραβάει η όρεξή σας και να τα απολαύσετε είτε στο χώρο με τα τραπέζια είτε στην ξαπλώστρα σας δίπλα στην πισίνα.
“Eden” Cocktail Bar: Η νέα προσθήκη στις υπηρεσίες μας είναι το “EDEN” Cocktail Bar όπου σερβίρονται signature cocktails και ποτά δίπλα στην πισίνα. Απολαύστε την βραδιά σας σε ένα boho- style περιβάλλον με άνετους καναπέδες & μαξιλάρες. Το Eden είναι ανοιχτό από τις 18.30 έως τη 01.00.
Lobby Bar: Το βράδυ, μπορείτε να απολαύσετε το ποτό σας, μια παγωμένη μπύρα, κρασί ή cocktails στο Κεντρικό Bar του ξενοδοχείου το οποίο είναι ανοιχτό από τις 18.30 έως τη 01.00.
Room Service: υπηρεσία διαθέσιμη με επιπλέον χρέωση. Παραγγείλτε τον καφέ, το ποτό ή το φαγητό σας στην άνεση του δωματίου σας, μεταξύ 11.30 – 17.30 και 19.00 -21.00.